John Christian Elden

John Christian Elden (født 1967) er en norsk advokat med møterett for Høyesterett og politiker for Høyre. Både hans far John Elden og hans grandonkel, Norges tidligere handels- og sjøfartsminister Oscar Christian Gundersen, var jurister.«Engasjer deg!», artikkel i Nettavisen 14. mai 2008  

Elden har vært forsvarer i en rekke profilerte straffesaker, og var blant annet engasjert i gjenopptakingen av Moen-saken der dobbeltdrapsdømte Fritz Moen etter over 20 år fikk opp saken sin på nytt på 2000-tallet (og ble frikjent). Saken ble kjent som et av Norges verste justismord Kjartan Brügger Bjånesøy: Førsteforsvareren - portrettintervju i Aftenposten/Lørdag 31. oktober 2020
miniatyr|260x260pk|Fritz Moens grav, omgitt av Elden (forsvarer under gjenopptakelsessaken) og Tore Sandberg (privatetterforsker). 

 Politikk 
Elden var i ungdoms- og studietiden blant annet formann i Ullern Unge Høyre i 1981, leder av Oslo gymnasiastutvalg, formann i Det Norske Studentersamfund i 1987 og leder av Studenttinget i Oslo i 1990. Han var medlem av Oslo bystyre for Høyre 1988–1991. Fra 2007 til 2010 var han medlem av Vestre Aker bydelsutvalg. I perioden 2011–2013 var han overformynder i Oslo kommune. Fra 2013 til 2017 var han Høyres sjette vararepresentant til Stortinget fra Oslo, og møtte to dager høsten 2015.Dagens næringsliv 2.10.2015. Fra 2017 til 2021 var han Høyres åttende vararepresentant i Oslo.

 Utdanning og yrke 
John Christian Elden avla juridisk embetseksamen ved Universitetet i Oslo i 1991. Han fikk advokatbevilling i 1993, og møterett for Høyesterett i 1999. Han var økonomisjef i Norges Gymnasiastsamband og Operasjon Dagsverk 1985–1987, stortingsjournalist for Høyre 1987–1988, konsulent i Studentsamskipnaden i Oslo i 1991, vitenskapelig assistent ved Universitetet i Oslo 1991–1992, og advokatfullmektig hos sin far (advokat John Elden) i 1991–1993.

John Christian Elden er partner i Advokatfirmaet Elden fra 1993, fast forsvarer i Oslo tingrett fra 2000, og fast forsvarer i Borgarting lagmannsrett fra 2000. Fra 2020 har Elden vært fast forsvarer og bistandsadvokat i Høyesterett.

Han har også vært prosjektsekretær under Europarådet (FES) i Paris. Han deltok på US State Department IV Leadership Program i 2005. 

Elden vant kåringen om årets advokatprestasjon i 2014, en kåring arrangert av Finansavisen, for sitt arbeide med Røeggen-saken som ble vunnet mot DnB i Høyesteretts storkammer.

Elden ble i 2001 kåret til Norges fremste forsvarsadvokat av Dagbladet.

 Utvalgte saker 
John Christian Elden har vært forsvarer i en rekke profilerte straffesaker. I tillegg til sitt engasjement i gjenopptakingen av den kjente Fritz Moen / Moen-saken på 2000-tallet, så har Elden bl.a. vært forsvarer for Erling Havnå i NOKAS-saken, for Eirik Jensen i Cappelen–Jensen-saken, og for Laila Bertheussen i Bertheussen-saken.Drapssak med flyktning ble gjennombruddet for John Christian Elden. Nettavisen. Besøkt 25. oktober 2020.

I 2021 var Elden forsvarer for grunnleggeren av Samfunnspartiet og politiker Øystein Meier Johannessen, etter at politiet våren 2020 fant sopp, amfetamin, MDMA og LSD hjemme hos ham. Behandlingen av saken foregikk i Hålogaland lagmannsrett og statsadvokat Thor Erik Høiskar var aktor i saken. Saken var av prinsipiell betydning da Johannessen, som medlem av trossamfunnet «Norges Psykedeliske Tros-og Livssynssamfunn», mente at han kunne bruke narkotika lovlig så lenge det var som en del av sin religionsutøvelse.

Ifølge Johannessen brukte medlemmene av trossamfunnet psykedeliske stoffer som sakramenter, blant annet for å bli «mer empatiske og bedre mennesker». Spørsmålet om hvor langt religionsfriheten strekker seg ble dermed satt på spissen i saken. I lagmannsretten ble Johannessen dømt til 60 dagers betinget fengsel, med en prøvetid på to år. Elden anket dommen til Høyesterett og Den europeiske menneskerettsdomstolen (EMD) uten hell.

Elden var forsvarer for Gjert Ingebrigtsen i straffesaken mot han som gjaldt mishandling i nære relasjoner, mot to av sine barn.

 Annet 

Elden har deltatt i to regjeringsoppnevnte utvalg for å drøfte bruken av politimetoder, og var med på å overlevere utvalgsrapporten NOU 2009:15 Skjult informasjon – åpen kontroll — Metodekontrollutvalgets evaluering av lovgivningen om politiets bruk av skjulte tvangsmidler og behandling av informasjon i straffesaker. Han var også medlem av et utvalg som ble nedsatt for å drøfte juryordningen i Norge; dette utvalgsarbeidet resulterte i rapporten NOU 2011:13 Juryutvalget — Når sant skal skrives.

Han foreleser blant annet ved Politihøgskolen, Kripos, Juristforbundet og universitetenes juridiske fakulteter. Elden er mest kjent som skrankeadvokat og er medlem av Den Norske Advokatforenings hovedstyre 2006–2010 samt lovutvalget for strafferett og straffeprosess fra 2004. 

Elden er fagansvarlig for strafferett og straffeprosess i Store norske leksikon og har forfattet en lang rekke artikler.  «Æresgjeld» av John Christian Elden og Elias Høiskar, Store norske leksikon. Besøkt 5. april 2025. Han er også fagansvarlig i Gyldendal Rettsdata og har fra 2007–2013 vært redaktør av Rettens Gang. Fra 2014 er han redaktør med ansvar for strafferett og straffeprosess hos Lovdata. Han er leder av kontrollkomiteen i forretningsbanken Bank2 ASA fra 2005. Han er fast juridisk rådgiver for Elitehockey og dommerutvalget i Norges Ishockeyforbund. Elden er fast deltaker i programmet Åsted Norge på TV 2.

I forbindelse med masseskytingen i Oslo 2022 ble Elden oppnevnt som forsvarer for siktede Zaniar Matapour.

John Christian Elden er frimurer og tårnseiler (styremedlem). Han er kommandør av Den Gyldne Gris, som er Det Norske Studentersamfunds parodi på ordensvesenet, og æresborger av staten Nebraska i USA.

 Referanser 

 Eksterne lenker 



  Advokatfirmaet Elden DA
  Portrett av Elden i Etterlyst
  Portrett av Elden i Dagbladet

Kategori:Norske advokater
Kategori:Høyre-politikere i Oslo
Kategori:Vararepresentanter til Stortinget
Kategori:Tillitsvalgte i Unge Høyre
Kategori:Fagansvarlige i Store norske leksikon
Kategori:Formenn av Det Norske Studentersamfund
Kategori:Norske frimurere